Bitka kod La Châtaigneraiea (1793)
<s>Prva bitka kod La Châtaigneraiea se odigrala 13. maja 1793. godine na zapadu Francuske za vrijeme Rata u Vendéeu između vandejskih kontrarevolucionarnih pobunjenika na jednoj, i snaga republikanske vlade na drugoj strani.</s><s>Do nje je došlo nekoliko dana nakon što pobunjenici zauzeli grad Thouars; nakon toga su pobunjenički vođe održali ratno vijeće na kojem je odlučeno da se napadne grad Fontenay-le-Comte i uništi republikanska divizija pod vodstvom generala Beaufrancheta d’Ayata koja je prijetila pobunjeničkim područjimna na jugu.</s><s>Pobunjenički vođa Charles de Bonchamps je, međutim, sa svojim pristašama krenuo prema republikanskom uporištu Angersu u nastojanju da zaštiti pobunjenička područja u Anjouu.</s><s>Na odluku vijeća je također uticala bojazan da pobunjeničkoj grupi François de Charettea prijeti uništenje, iako je, prema navodima republikanskog genrala Leigonyera, njegova vojska sa sjedištem u Saumuru tada bila nesposobna za veće ofenzivne operacije.</s><s>Iako je pobunjenička vojska izgubila dio ljudstva, koje nije htjelo napustiti rodni Anjou,i dalje je bila izuzetno brojna te je 9. maja bez borbe zauzela mjesto Parthenay, a potom republikanskog generala Sandoza natjerala da se sa svojih 2000-3000 ljudi  povuče prema Saint-Maixentu.</s><s>Pobunjenici, čije su snage brojkale između 12000 i 15000 ljudi su potom 13. maja napali mjesto La Châtaigneraie koje je branilo oko 3000 republikanskih vojnika  pod generalom Chalbosom; dio ljudstva je činio tradicionalna puikovnija Armagnac nekadašnje kraljevske vojske, ali su većinu činili relativno neiskusni i slabo obučeni pripadnici Nacionalne garde.</s><s>Bitka kod La Châtaigneraiea je također bila jedna od rijetkih prilika gdje su pobunjenici imali prednost u artiljeriji, odnosno 8 vlastitih nasuprot 3 republikanska topa .</s><s>Pobunjenici su mjesto napali iz tri kolone; Chalbos je već nakon sat borbe shvatio da protiv pobunjenika nema šanse, te je naredio povlačenje prema Saint-Pierre-du-Cheminu i Mouilleronu.</s><s>Republikanci su se povukli u relativno discipliniranom poretku te zauzeli položaj kod Fontenay-le-Comtea.</s><s>Nakon što je La Châtaigneraie osvojen, pobunjenike je, nakon što su ugledali giljotinu obuzeo bijes, te su počeli ubijati zarobljenike odnosno građane odane Republici; masakr su relativno brzo uspjeli zaustaviti njihovi zapovjednici, ali ne i pljačku grada koja je trajala dva dana.</s>

<s>Izvori</s>

<s>Literatura
 , p. 220. tekst na Google Books.
 , p. 161.
 , p.43-44
 , p. 83.</s>

<s>1793
Vandejski rat</s>

